Kari Eemil Juhani Ruotsalainen (født 1. april 1948 i Idensalmi, død 2015) var en finsk tidligere skihopper. Han deltok i den tysk-østerrikske hoppuka i årene 1967-1973, med 13.-plass i 1968/69 som beste sammenlagtplassering og 11.-plass i Garmisch-Partenkirchen 1. januar 1969 som beste plassering i enkeltrenn. I OL i Grenoble i 1968 ble han nummer 39 av 58 deltakere i normalbakken i Autrans og nummer 50 av 58 i storbakken i Saint-Nizier. Han ble nummer 4 i VM i skiflyging i Planica i 1972 og nummer 29 i Oberstdorf i 1973. I VM i Falun i 1974 ble han nummer 30 i storbakken.